Pál sat í biografinum tey fyrstu tvey árini Kykmyndirnar í myrkrinum á Dagmar og Aleksandra vóru somikið spennandi, at Pál stórt sæð ikki gjørdi annað tað fyrsta árið enn at ganga í biograf. Klokkan 10, 14 og 16, tá billettirnar ikki vóru so dýrar, sat hann har, meðan meistarar sum Truffaut, Bunuel og Fellini vístu síni kynstur. -Eg lærdi ikki nógv um medisin, men eg fekk ein filmiskan mátistokk inn í høvdið. Tað var fantastiskt, minnist Pál. Tað næsta lestrarárið á universitetinum fór eisini meira ella minni fyri skeytið í biografmyrkrinum, tí Pál kom ikki ordiliga í gongd, men so møtti hann Sáru, sum hann seinni giftist. Lesið um lívið hjá kenda og virda granskararnum og professaranum Pál Weihe HER